CELEX: 62011CN0172
Language: el
Date: 2011-04-11 00:00:00
Title: Υπόθεση C-172/11: Αίτηση για την έκδοση προδικαστικής αποφάσεως, την οποία υπέβαλε το Arbeitsgericht Ludwigshafen am Rhein (Γερμανία) στις 11 Απριλίου 2011 — Georges Erny κατά Daimler AG — Werk Wörth

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/9
            
         Αίτηση για την έκδοση προδικαστικής αποφάσεως, την οποία υπέβαλε το Arbeitsgericht Ludwigshafen am Rhein (Γερμανία) στις 11 Απριλίου 2011 — Georges Erny κατά Daimler AG — Werk Wörth
   (Υπόθεση C-172/11)
   2011/C 226/16
   Γλώσσα διαδικασίας: η γερμανική
   
      Αιτούν δικαστήριο
   
   Arbeitsgericht Ludwigshafen am Rhein
   
      Διάδικοι στην υπόθεση της κύριας δίκης
   
   
      Ενάγων: Georges Erny
   
      Εναγόμενη: Daimler AG — Werk Wörth
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 45 ΣΛΕΕ, όπως εξειδικεύεται με το άρθρο 7, παράγραφος 4, του κανονισμού (ΕΟΚ) 1612/68 (1) του Συμβουλίου της 15ης Οκτωβρίου 1968, ρήτρα ατομικής συμβάσεως απασχόλησης μειωμένου ωραρίου λόγω ηλικίας –όπως το άρθρο 5, σημείο 1 της συμβάσεως απασχόλησης μειωμένου ωραρίου λόγω ηλικίας την οποία συνήψαν οι διάδικοι– η οποία ορίζει ότι το συμφωνημένο ποσό προσαυξήσεως πρέπει να υπολογίζεται και για τους μεθοριακούς εργαζόμενους από τη Γαλλία βάσει της γερμανικής κανονιστικής αποφάσεως περί κατώτατων καθαρών αμοιβών;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Πρέπει να ερμηνευθούν αντίστοιχες ρυθμίσεις στο πλαίσιο συλλογικών συμβάσεων –όπως το σημείο 8.3 της ειδικής επιχειρησιακής συμφωνίας της 24.7.2000 και το άρθρο 7 της συλλογικής συμβάσεως της 23.11.2004– λαμβάνοντας υπόψη τις διατάξεις του άρθρου 45 ΣΛΕΕ, όπως εξειδικεύεται με το άρθρο 7, παράγραφος 4, του κανονισμού (ΕΟΚ) 1612/68, υπό την έννοια ότι το ποσό της προσαυξήσεως για τους μεθοριακούς εργαζόμενους δεν πρέπει να υπολογίζεται σύμφωνα με τον πίνακα του κανονισμού περί κατώτατων καθαρών αμοιβών;
            
         
      (1)  Κανονισμός (ΕΟΚ) 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (ΕΕ L 257, σ. 2.).